চট্টগ্রামে বাসে ও সিরাজগঞ্জে পিকআপ ভ্যানে আগুন
চট্টগ্রাম নগরীর চান্দগাঁও থানাধীন সিএন্ডবি এলাকায় একটি বাসে এবং সিরাজগঞ্জের শাহজাদপুরে একটি পিকআপ ভ্যানে আগুন দিয়েছে দুর্বৃত্তরা।
চট্টগ্রাম মেট্রোপলিটন পুলিশ (সিএমপি) উত্তরের এডিসি পঙ্কজ দত্ত দ্য ডেইলি স্টারকে বলেন, বুধবার রাত সাড়ে ১১টার দিকে সিএন্ডবি কলোনি এলাকায় আগুনের ঘটনা ঘটে। তবে এ ঘটনায় কোনো হতাহতের খবর পাওয়া যায়নি।
তিনি বলেন, 'যাত্রীদের নামিয়ে বাসের চালক চা খাওয়ার জন্য বাসটিকে রাস্তার পাশে দাঁড় করিয়েছিলেন। তিনি নেমে গেলে দুর্বৃত্তরা আগুন ধরিয়ে ঘটনাস্থল থেকে পালিয়ে যায়। খবর পেয়ে ফায়ার সার্ভিসের কর্মীরা ঘটনাস্থলে গিয়ে আগুন নেভায়।'
পুলিশ সিসিটিভি ফুটেজ সংগ্রহের চেষ্টা করছে বলে জানান তিনি।
এদিকে, সিরাজগঞ্জের শাহজাদপুর এলাকায় একটি পিকআপ ভ্যানে আগুন দিয়েছে দুর্বৃত্তরা।
ফায়ার সার্ভিস ও সিভিল ডিফেন্স সদর দফতরের ডিউটি ​​অফিসার রাকিবুল হাসান জানান, রাত ৯টা ২৪ মিনিটে খবর পেয়ে ফায়ার সার্ভিস ঘটনাস্থলে গিয়ে আগুন নিয়ন্ত্রণে আনে।
আগুনে কোনো হতাহতের ঘটনা ঘটেনি বলেও জানান তিনি।

চট্টগ্রাম নগরীর চান্দগাঁও থানাধীন সিএন্ডবি এলাকায় একটি বাসে এবং সিরাজগঞ্জের শাহজাদপুরে একটি পিকআপ ভ্যানে আগুন দিয়েছে দুর্বৃত্তরা।